**TECHNINĖ SPECIFIKACIJA**

***Vilniaus žydų Šnipiškių senųjų kapinių vietos aptvėrimo gabionais darbai***

1. **SĄVOKOS IR SUTRUMPINIMAI**
   1. **Užsakovas** – UAB „Grinda“
   2. **Rangovas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Užsakovas sudaro Sutartį.
   3. **Sutartis** – Sutartis, sudaroma tarp Užsakovo ir Rangovo dėl Pirkimo objekto.
   4. **Darbai** – Vilniaus žydų Šnipiškių senųjų kapinių vietos aptvėrimo gabionais darbai.
2. **PIRKIMO OBJEKTAS**
   1. Vilniaus žydų Šnipiškių senųjų kapinių vietos aptvėrimo gabionais darbai.
3. **PIRKIMO OBJEKTO APIMTYS**
   1. Rangovas privalo įrengti gabiono tipo aptvėrimą su granito riedulių užpildu, visa apimtimi, vadovaujantis pateiktu projektu „Vilniaus žydų Šnipiškių senųjų kapinių vietos (kodas 31812) simbolinio nužymėjimo plano“ Priedas Nr. 3
   2. Rangovas privalo vykdyti visus darbus vadovaujantis pateikta schema Priedas Nr. 3 – „Vilniaus žydų Šnipiškių senųjų kapinių vietos (kodas 31812) simbolinio nužymėjimo plano“. Šis projektas yra neatskiriamas techninės specifikacijos dalis ir turi būti laikomasi joje pateiktų sprendinių.
4. **DARBAI TEIKIMO VIETA**
   1. Darbai atliekami adresu Rinktinės g. 1, Vilnius.
5. **REIKALAVIMAI PIRKIMO OBJEKTUI**
   1. **Reikalavimai darbų vykdymui** 
      1. Rangovas prieš teikdamas pasiūlymą pirkimui ir informavęs Užsakovą (kartu su jo atstovu) gali apsižiūrėti darbų zoną ir įsivertinti darbų specifiką bei darbų apimtis.
      2. Rangovas atsakingas už savo darbuotojų instruktavimą dėl darbų saugos.
      3. Rangovas savo jėgomis užtikrina darbuotojų darbo saugos priemones ir saugumą darbų vykdymo metu.
      4. Rangovas užtikrina, kad darbo metu darbuotojai bus atitinkamos kvalifikacijos, kuri privaloma pagal LR teisės aktus.
      5. Rangovas, darbų vykdymo metu turės pildyti statybos darbų žurnalą. Žurnalu pasirūpina Rangovas.
      6. Atlikus statybos darbus, Rangovas savo lėšomis parengia išpildomąją geodezinę darbų atlikimo nuotrauką.
      7. Remonto darbai turi būti vykdomi, o statybos sklypas tvarkomas taip, kad statybos metu ir naudojant pastatytą statinį trečiųjų asmenų gyvenimo ir veiklos sąlygos, kurias jie turėjo iki statybos pradžios, galėtų būti pakeistos tik pagal normatyvinių statybos techninių dokumentų ir normatyvinių statinio saugos ir paskirties dokumentų nuostatas. Šios sąlygos yra:
      8. statinių esamos techninės būklės nepabloginimas;
      9. galimybė patekti į valstybinės ir vietinės reikšmės kelius ir gatves;
      10. galimybė naudotis inžineriniais tinklais;
      11. patalpų, skirtų žmonėms gyventi, dirbti ar verstis kita veikla, natūralaus apšvietimo pagal higienos ir darbo vietų įrengimo reikalavimus išsaugojimas;
      12. gaisrinę saugą reglamentuojančiuose dokumentuose nustatytų saugos priemonių išsaugojimas;
      13. apsauga nuo keliamo triukšmo, vibracijos, elektros trikdžių ir pavojingos spinduliuotės;
      14. apsauga nuo oro, vandens, dirvožemio ar gilesnių žemės sluoksnių taršos;
      15. aplinkos apsaugos statinių ir priemonių, jų veiksmingumo išsaugojimas;
      16. gamtos ir kultūros vertybių išsaugojimas;
      17. vertingų želdinių išsaugojimas; gaisro gesinimo sistemų išsaugojimas.
   2. **Darbų saugos reikalavimai**
      1. Rangovas privalo laikytis Lietuvos Respublikoje galiojančių teisės aktų ir taisyklių, reglamentuojančių saugų statybos darbą. Rangovas privalo įskaitant, bet neapsiribojant:
      2. užtikrinti, statybvietės zonos aptvėrimą ne žemesne nei 1,8 m aukščio tvora su įspėjamaisiais darbų saugos ženklais;
      3. užtikrinti, kad pašaliniai asmenys vykdomų darbų metu nepatektų į statybvietę;
      4. užtikrinti, kad darbus vykdantis darbuotojai būtų išklausę darbų saugos darbo vietoje instruktažą;
      5. užtikrinti, kad darbus vykdantys darbuotojai būtų blaivūs;
      6. užtikrinti, kad darbus vykdantys darbuotojai statybvietėje naudotų darbo saugos priemones: šalmus, apsauginius akinius, pirštines, šviesą atspindinčias liemenes, saugos batus;
      7. Iškraunant krovinius užtverti šaligatvį ir užtikrinti pėsčiųjų saugumą;
      8. Leisti Užsakovo atstovams, bet kuriuo sutarties vykdymo metu tikrinti kaip laikomasi darbų saugos reikalavimų pildant klausimyną (TS 1 Priedas). Užsakovo atstovams nustačius pažeidimus galiojančioms darbų saugos statyboje taisyklės Rangovui skiriama bauda nurodyta Sutarties sąlygose.
   3. **Aplinkosauga**
      1. Statybos metu susidariusios atliekos turi būti tvarkomos vadovaujantis „Statybinių atliekų tvarkymo taisyklėmis“ (patvirtintomis LR AM 2006-12-29 įsakymų Nr. D1-637).   
         Statybinės bei mišrios komunalinės atliekos sandėliuojamos tam tikslui įrengtose vietose pagal patvirtintus LR Socialinės apsaugos ir darbo ministro ir LR aplinkos ministro 2008 m. sausio 15 d. įsakymu Nr. A1-22/D1-34 darboviečių įrengimo statybvietėse nuostatus.
      2. Statybos įranga ir transporto priemonės, naudojamos statybos darbams atlikti, turi būti techniškai tvarkingos, su atliktomis reikalingomis patikromis, nekelti pavojaus aplinkai ir dirbančiam personalui.
      3. Iš statyboje naudojamos technikos neturi tekėti eksploataciniai skysčiai, ar kitaip teršiama aplinka.
      4. Pravažiavimo keliai ir praėjimo vietos turi būti švarios ir be kliūčių, esant reikalui Rangovas šias vietas prižiūri, remontuoja.
      5. Statybvietėje turi būti taikomos priemonės nuo dulkių, atliekos tinkamai   
         rūšiuojamos, sandėliuojamos ir išvežamos į atitinkamas, atliekas priimančias organizacijas.
      6. Darbų zonoje, visa aplinka, kuriai buvo padarytas poveikis statybos darbų metu, turi būti   
         rekultivuota ar kitaip atstatyta į ne prastesnę būklę, nei buvo prieš pradedant vykdyti statybos darbus.
      7. Vykdant statybos darbus, neturi būti sugadintas ar sunaikintas tretiesiems asmenims priklausantis turtas.
   4. **Darbų ir medžiagų kokybės reikalavimai**
      1. Turi būti vadovaujamasi LR Statybos įstatymo ir galiojančiais statybos techniniais reglamentais, reglamentuojančiais perkamus darbus ir medžiagas.
      2. Šie reikalavimai apima statybinių mechaninių medžiagų, įrengimų tiekimą, pristatymą į statybos aikštelę, pastatymą ir sumontavimą.
      3. Suremontuoti statiniai turi tenkinti esminius statinio reikalavimus. Rangovas turi užtikrinti, kad darbas būtų atliktas teisingai ir reikiama seka. Rangovas privalo užtikrinti, kad visos darbo dalys ir visos medžiagos tarpusavyje būtų suderintos.
      4. Rangovas savo jėgomis gauna kasimo leidimą iš Vilniaus miesto savivaldybės administracijos.
      5. Užsakovas Rangovui suteiks įgaliojimą pildyti prašymus reikalingiems leidimams gauti Užsakovo vardu.
      6. Visos darbams naudojamos medžiagos, gaminiai bei įrengimai turi būti sertifikuoti Lietuvos Respublikoje. Jei tokių nėra - importinėms turi būti užsienio šalių sertifikatai, vietinėms - įmonės paruošti standartai.
      7. Rangovas turi pilnai atstatyti į pirminę padėtį gabionų įrengimo metu išardytą ar pažeistą dangą.
      8. Darbų kiekiai yra orientaciniai ir Rangovas prieš teikdamas pasiūlymus turi įsivertinti visus būtinus ir reikalingus darbus pirkimo tikslui pasiekti prieš teikiant pasiūlymą. Žiniaraščiuose galima darbų kiekių paklaida iki 15 proc.
   5. **Informacinės lentelės reikalavimai**

*Corten plieno gaminiai ir detalės*

* + 1. Visame projekte naudojamas *Corten* plienas turi būti sertifikuotas, licencijuotas ir specialiai apdirbtas.
    2. *Metalo apdirbimas po valcavimo.* Visos detalės ir gaminiai, kurių storis didesnis nei 2mm yra karšto valcavimo (Corten B). Karštai valcuojamoms detalėms ir objektams privaloma pašalinti kietąjį šlaką (mill scale), susidariusį valcavimo metu. Kietojo šlako šalinimui naudojamas specialus šlako tirpiklis. Kietojo šlako pašalinimui negali būti naudojamas abrazyvinis apdirbimas (smėliavimas, šratavimas, šlifavimas ir kt.). Rekomenduojamas paviršiaus šlako cheminis tirpiklis ir šalintojas – dx-COR (linea COR) arba analogiškas savybes turintis produktas. Atliekant kietojo šlako pašalinimą metalas turi būti visiškai švarus, be dažų, riebalų ar kitų medžiagų likučių. Tirpikliu metalas turi būti dengiamas laikantis produkto techninio aprašymo, esant optimaliai 10-30°C temperatūrai. Detalės, gaminamos iš plonesnio nei 3 mm storio yra šalto valcavimo (Corten A). Jos neturi kietojo šlako, todėl privalomas tik jų paviršiaus nuriebalinimas specialiomis cheminėmis priemonėmis.
    3. *Metalo oksidavimas/rūdinimas.* Metalo rūdinimas išgaunamas cheminiu būdu, t.y. po pirminio apdirbimo (kietojo šlako pašalinimo) metalą padengiant specialiu cheminiu produktu -rūdžių aktyvatoriumi. Rekomenduojamas metalo oksidacijos aktyvatorius – act-COR (linea COR) arba analogiškas savybes turintis produktas. Atliekant kietojo šlako pašalinimą metalas turi būti visiškai švarus, be dažų, riebalų ar kitų medžiagų likučių. Aktyvatoriumi metalas turi būti dengiamas laikantis produkto techninio aprašymo, esant optimaliai 12-26°C temperatūrai. Paviršius dengiamas tiek kartų, kiek nurodyta produkto techniniame aprašyme.
    4. *Metalo padengimas fiksatoriumi.* Visame projekte naudojamas Corten plienas po pirminio apdirbimo (kietojo šlako pašalinimo ir rūdijimo aktyvavimo) privalo būti padengtas fiksatoriumi siekiant pašalinti metalo teplumą ir stabdyti oksidaciją. Rekomenduojamas paviršiaus fiksatorius – bp-COR (linea COR) arba analogiškas savybes turintis produktas.
    5. *Corten tipo informacinių lentelių tvirtinimas.* Informacinės lentelės įrengiamos pagal Priedas Nr. 5 pateiktą schemą. Lentelės turi būti pritvirtintos prie gabionų.
    6. *Corteno* tipo plieno informacinis rėmas 0,68 x 0,8 x (h) 0,8 m su atspausdinta vienspalve grafine informacija. Spausdinti šilkografijos būdu UV dažais, skirtais šilkografijai, dažų spalva – balta, padengti visą plokštės paviršių apsauginiu matiniu UV laku, skirtu eksploatacijai lauko sąlygomis vidutinių platumų ( Lietuvos Respublikos) klimato zonoje.
  1. Pasiūlyme pateikta kaina turi būti galutinė, įvertinus visas Rangovo išlaidas ir mokesčius.

1. **DARBŲ VYKDYMO TVARKA IR TERMINAI** 
   1. Darbų vykdymo terminas – **3 (trys) mėnesiai nuo sutarties įsigaliojimo**.
   2. Darbai pradedami Užsakovui perdavus statybvietę Rangovui. Statybvietė bus perduota Rangovui per 5 (penkias) darbo dienas nuo sutarties įsigaliojimo, Rangovas priima statybvietę per 5 darbo dienas nuo statybvietės perdavimo (priėmimo -perdavimo akto pasirašymo).
   3. Rangovas privalo pradėti vykdyti Darbus ne vėliau nei per 5 (penkias) darbo dienas nuo statybvietės priėmimo – perdavimo akto pasirašymo dienos.
   4. Atlikus darbus, Rangovas savo lėšomis parengia išpildomąją geodezinę darbų atlikimo nuotrauką.
2. **KOKYBĖ IR TRŪKUMŲ PAŠALINIMAS**
   1. Darbų rezultato trūkumais laikomi neatitikimai Techninės specifikacijos reikalavimams ir teisės aktams, reglamentuojantiems Darbų kokybę.
   2. Užsakovas turi teisę kreiptis į Rangovą dėl Darbų rezultato trūkumų pašalinimo ne vėliau kaip per 24 (dvidešimt keturių) mėnesių nuo suteiktų Darbų perdavimo – priėmimo akto pasirašymo / trūkumų užfiksavimo dienos.
   3. Užsakovo nustatytiems Darbų rezultato trūkumams šalinti nustatomas 15 (penkiolikos) darbo dienų terminas.
3. **KARTU SU ATLIKTAIS DABDAIS PATEIKIAMI DOKUMENTAI**
   1. Sąskaita faktūra per informacinę sistemą „SABIS";
   2. Atliktų darbų aktas F2 forma;
   3. Atliktų darbų ir išlaidų apmokėjimo F3 forma;
   4. Išpildomoji geodezinė darbų atlikimo nuotrauka (pabaigus objektą);
   5. Medžiagų ir gaminių eksploatacinių savybių deklaracijos (pateikti į Užsakovo nurodytą platformą).
4. **KITI REIKALAVIMAI**
   1. Rangovas turi informuoti Užsakovą apie visus neatitikimus prieš nuspręsdamas apie konkrečią interpretaciją, ypač teisinių dokumentų, nuostatų ar standartų atžvilgiu.
5. **PRIEDAI**
   1. Priedas Nr. 1 - Klausimynas
   2. Priedas Nr. 2 - Atliktų darbų akto forma
   3. Priedas Nr. 3 – Vilniaus žydų Šnipiškių senųjų kapinių vietos (kodas 31812) simbolinio nužymėjimo plano
   4. Priedas Nr. 4 – Įkainotas darbų grupių žiniaraštis
   5. Priedas Nr. 5 – Projektinis išilginis profilis